CELEX: 32020R1497
Language: sk
Date: 2020-10-15 00:00:00
Title: Vykonávacie nariadenie Komisie (EÚ) 2020/1497 z 15. októbra 2020 o povolení L-metionínu produkovaného Corynebacterium glutamicum KCCM 80184 a Escherichia coli KCCM 80096 ako kŕmnej doplnkovej látky pre všetky druhy zvierat (Text s významom pre EHP)

16.10.2020   
               
               
                  SK
               
               
                  Úradný vestník Európskej únie
               
               
                  L 342/1
               
            
         VYKONÁVACIE NARIADENIE KOMISIE (EÚ) 2020/1497
         z 15. októbra 2020
         o povolení L-metionínu produkovaného Corynebacterium glutamicum KCCM 80 184 a Escherichia coli KCCM 80 096 ako kŕmnej doplnkovej látky pre všetky druhy zvierat
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
         keďže:
         
                     (1)
                  
                  
                     V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat.
                  
               
                     (2)
                  
                  
                     V súlade s článkom 7 nariadenia (ES) č. 1831/2003 bola predložená žiadosť o povolenie L-metionínu produkovaného Corynebacterium glutamicum KCCM 80 184 a Escherichia coli KCCM 80 096 ako kŕmnej doplnkovej látky na použitie v krmivách pre všetky druhy zvierat. K žiadosti boli priložené údaje a doklady vyžadované podľa článku 7 ods. 3 nariadenia (ES) č. 1831/2003.
                  
               
                     (3)
                  
                  
                     Žiadosť sa týka povolenia L-metionínu produkovaného Corynebacterium glutamicum KCCM 80 184 a Escherichia coli KCCM 80 096 ako kŕmnej doplnkovej látky pre všetky druhy zvierat, ktorá sa má zaradiť do kategórie doplnkových látok „výživné doplnkové látky“.
                  
               
                     (4)
                  
                  
                     Európsky úrad pre bezpečnosť potravín (ďalej len „úrad“) v stanovisku z 12. novembra 2019 (2) skonštatoval, že L-metionín produkovaný Corynebacterium glutamicum KCCM 80 184 a Escherichia coli KCCM 80 096 nemá za navrhovaných podmienok používania negatívny účinok na zdravie zvierat, zdravie ľudí ani životné prostredie.
                  
               
                     (5)
                  
                  
                     Úrad takisto dospel k záveru, že L-metionín produkovaný Corynebacterium glutamicum KCCM 80 184 a Escherichia coli KCCM 80 096 je účinným zdrojom metionínu pre všetky druhy zvierat a že na to, aby bol rovnako účinný v prípade prežúvavcov ako v prípade neprežúvavcov, by mal byť chránený pred rozkladom v bachore.
                  
               
                     (6)
                  
                  
                     Úrad nepovažuje za potrebné stanoviť osobitné požiadavky na monitorovanie po umiestnení na trh. Zároveň overil správu o metóde analýzy kŕmnej doplnkovej látky v krmive predloženú referenčným laboratóriom zriadeným nariadením (ES) č. 1831/2003.
                  
               
                     (7)
                  
                  
                     Z posúdenia uvedenej doplnkovej látky vyplýva, že podmienky povolenia stanovené v článku 5 nariadenia (ES) č. 1831/2003 sú splnené. Používanie tejto doplnkovej látky by sa preto malo povoliť podľa prílohy k tomuto nariadeniu.
                  
               
                     (8)
                  
                  
                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO NARIADENIE:
         
            Článok 1
            Látka špecifikovaná v prílohe, ktorá patrí do kategórie doplnkových látok „výživné doplnkové látky“ a do funkčnej skupiny „aminokyseliny, ich soli a analógy“, sa za podmienok stanovených v uvedenej prílohe povoľuje ako doplnková látka vo výžive zvierat.
         
         
            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 15. októbra 2020
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 268, 18.10.2003, s. 29.
         
            (2)  Vestník EFSA (EFSA Journal) (2019) 17(12):5917.
      
      
         
            PRÍLOHA
            
                        Identifikačné číslo doplnkovej látky
                     
                     
                        Názov/meno držiteľa povolenia
                     
                     
                        Doplnková látka
                     
                     
                        Zloženie, chemický vzorec, opis, analytická metóda
                     
                     
                        Druh alebo kategória zvierat
                     
                     
                        Maximálny vek
                     
                     
                        Minimálny obsah
                     
                     
                        Maximálny obsah
                     
                     
                        Iné ustanovenia
                     
                     
                        Koniec platnosti povolenia
                     
                  
                        mg/kg kompletného krmiva s obsahom vlhkosti 12 %
                     
                  
                        
                           Kategória: výživné doplnkové látky. Funkčná skupina: aminokyseliny, ich soli a analógy.
                        
                     
                  
                        3c305
                     
                     
                        –
                     
                     
                        L-metionín
                     
                     
                        
                           Zloženie doplnkovej látky
                        
                        prášok s obsahom minimálne 98,5 % L-metionínu a maximálnym obsahom vlhkosti 0,5 %.
                        ------------------
                        
                           Charakteristika účinnej látky
                        
                        L-metionín získaný fermentáciou s Corynebacterium glutamicum KCCM 80 184  a Escherichia coli KCCM 80 096 .
                        Chemický vzorec: C5H11NO2S
                        Číslo CAS: 63-68-3.
                        ------------------
                        
                           Analytická metóda
                            (1)
                        
                        Na stanovenie L-metionínu v kŕmnej doplnkovej látke:
                        
                                    —
                                 
                                 
                                    monografia o L-metioníne (identifikácia) v Kódexe chemických látok v potravinách (Food Chemical Codex) a
                                 
                              
                                    —
                                 
                                 
                                    ionexová chromatografia s pokolónovou derivatizáciou a optickou detekciou (IEC-VIS/FLD) podľa normy EN ISO 17 180  (kvantifikácia).
                                 
                              Na stanovenie metionínu v premixoch:
                        
                                    —
                                 
                                 
                                    ionexová chromatografia s pokolónovou derivatizáciou a optickou detekciou (IEC-VIS/FLD) podľa normy EN ISO 17 180  a
                                 
                              
                                    —
                                 
                                 
                                    ionexová chromatografia s pokolónovou derivatizáciou a fotometrickou detekciou (IEC-VIS) podľa nariadenia Komisie (ES) č. 152/2009 (príloha III, časť F).
                                 
                              Na kvantifikáciu metionínu v premixoch, kŕmnych zmesiach a kŕmnych surovinách:
                        
                                    —
                                 
                                 
                                    ionexová chromatografia s pokolónovou derivatizáciou a fotometrickou detekciou (IEC-VIS) podľa nariadenia Komisie (ES) č. 152/2009 (príloha III, časť F).
                                 
                              Na stanovenie metionínu vo vode:
                        
                                    —
                                 
                                 
                                    ionexová chromatografia s pokolónovou derivatizáciou a fotometrickou detekciou (IEC-VIS).
                                 
                              
                     
                        všetky druhy
                     
                     
                        –
                     
                     
                        –
                     
                     
                        –
                     
                     
                        
                                    1.
                                 
                                 
                                    L-metionín možno umiestňovať na trh a používať ako doplnkovú látku vo forme prípravku.
                                 
                              
                                    2.
                                 
                                 
                                    L-metionín možno používať aj vo vode na pitie.
                                 
                              
                                    3.
                                 
                                 
                                    Na etikete doplnkovej látky a premixov sa musí uviesť:
                                    „Pri pridávaní L-metionínu, najmä vodou na pitie, by sa mali zohľadniť všetky esenciálne a podmienečne esenciálne aminokyseliny, aby sa zachovala vyváženosť“.
                                 
                              
                     
                        
                           5.11.2030
                        
                     
                  
               (1)  Podrobné informácie o analytických metódach sú k dispozícii na tejto adrese referenčného laboratória: https://ec.europa.eu/jrc/en/eurl/feed-additives/evaluation-reports.